**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2021. december 16-i ülésének nyilvános jegyzőkönyvéből***

**101/2021. (XII.16.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Magyar L. u. – Petőfi S. u. kereszteződésében lévő parkoló be- és kijáratánál „Megállni tilos” jelzőtáblák kerüljenek kihelyezésre (KRESZ 60. ábra).
2. A Bizottság egyetért azzal, hogy a Domus áruház környezetében a „Gyalogút” (KRESZ 26/b. ábra) jelzőtábla helyett „Hajtva tilos! Tolva szabad!” tartalmú tájékoztató táblák kerüljenek kihelyezésre.
3. A Bizottság egyetért azzal, hogy a Bajnok utca Pipacs utcától északra eső szakaszán, valamint a Farkas Károly utca Barabás Miklós utcától északra eső szakaszán a „Gyalogosok” (KRESZ 95/a. ábra) veszélyt jelző táblák kerüljenek kihelyezésre.
4. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

Tóth Kálmán a Bizottság elnöke

/a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője/

**Határidő:** 2022. január 30.

A kivonat hiteléül:

Szombathely, 2021. december 16.

/: Iváncsics Lívia :/

jegyzőkönyvvezető